30.12.2022
EL
Επίσημη Εφημερίδα της Ευρωπαϊκής Ένωσης
C 498/19
17.
ζητεί ένα άλλο πρότυπο εκπομπών Euro για τα αυτοκίνητα, τα ημιφορτηγά, τα φορτηγά και τα λεωφορεία (Euro 7/VII) προκειμένου να μειωθούν οι εκπομπές τοξικών ρύπων (δηλαδή οξειδίων του αζώτου, αμμωνίας, μονοξειδίου του άνθρακα και σωματιδίων PM 10-2,5) και να αποφευχθούν δεκάδες χιλιάδες πρόωροι θάνατοι κάθε χρόνο· εκφράζει τη βαθιά λύπη της για την απόφαση της Ευρωπαϊκής Επιτροπής να καθυστερήσει εκ νέου τις προτάσεις Euro 7/VII στο πρόγραμμα εργασίας της για το 2022, γεγονός που θέτει υπό αμφισβήτηση τη φιλοδοξία της για μηδενική ρύπανση και τη δέσμευσή της στην Ευρωπαϊκή Πράσινη Συμφωνία, και θέτει σε κίνδυνο την ικανότητα του κλάδου να προγραμματίζει αλλαγές στον τομέα της μηχανικής· Προσιτή κινητικότητα για όλους 18.
ζητά ένα σύστημα δημόσιων μεταφορών προσβάσιμο σε όλους τους πολίτες, μέσω της συμπερίληψης βάσει σχεδιασμού, το οποίο θα λαμβάνει ιδίως υπόψη τα άτομα με αναπηρία· τονίζει τα οφέλη της συμπερίληψης χρηστών από το αρχικό στάδιο του σχεδιασμού των υποδομών και των υπηρεσιών μεταφορών· επιβεβαιώνει τη σημασία της προσβασιμότητας που περιγράφεται στο πλαίσιο της ευρωπαϊκής στρατηγικής για την αναπηρία 2021-2030 και της ευρωπαϊκής πράξης για την προσβασιμότητα· επισημαίνει τη σημασία έργων όπως το «βραβείο πόλης φιλικής προς τα άτομα με αναπηρία»· 19.
ζητεί μια πιο ολοκληρωμένη προσέγγιση για τη διασφάλιση της προσβασιμότητας καθ’ όλη τη διάρκεια της διαδρομής·
20. τονίζει ότι η ανάγκη αντιμετώπισης της φτώχειας όσον αφορά την κινητικότητα είναι κρίσιμη για τα συμφέροντα της κοινωνικής, οικονομικής και εδαφικής συνοχής· ζητεί συνεπώς μια πολυτροπική και ολοκληρωμένη προσέγγιση για την καταπολέμηση του αποκλεισμού της κινητικότητας και τη διασφάλιση ίσης πρόσβασης στα αστικά κέντρα· χαιρετίζει εν προκειμένω τη δέσμευση της Επιτροπής που ορίζεται στο νέο ΠΑΚ με στόχο την αντιμετώπιση των ανισοτήτων στην πρόσβαση στο δίκτυο δημόσιων μεταφορών, συμπεριλαμβανομένης της βελτίωσης της πρόσβασης στους σιδηροδρομικούς σταθμούς· ζητεί, επίσης, πρόσθετη στήριξη για τις μικρότερες πόλεις, τις περιαστικές και τις εξαρτώμενες αγροτικές και ορεινές περιοχές, ιδίως στις λιγότερο ανεπτυγμένες περιφέρειες, προκειμένου να διασφαλιστεί η συνδεσιμότητα αυτών των περιοχών και η ίση πρόσβαση στη βιώσιμη μετάβαση της κινητικότητας για τους πολίτες τους· Η ενίσχυση των δημόσιων συγκοινωνιών ως ραχοκοκαλιά της αστικής κινητικότητας 21.
χαιρετίζει την πρόθεση της Επιτροπής και συγκεκριμένα να «συνεργαστεί με τις εθνικές και τοπικές διοικήσεις και τα ενδιαφερόμενα μέρη προκειμένου να διασφαλιστεί ότι [οι δημόσιες μεταφορές παραμένουν] η ραχοκοκαλιά της αστικής κινητικότητας»· τονίζει την ανάγκη συντονισμού όλων των διαθέσιμων εργαλείων και πόρων για τον σκοπό αυτό, συμπεριλαμβανομένου του σημαντικού ρόλου των υποχρεώσεων παροχής δημόσιας υπηρεσίας (ΥΔΥ) στη διασφάλιση της συνδεσιμότητας με τα αστικά κέντρα· 22.
υπογραμμίζει την επείγουσα ανάγκη για αύξηση της συνολικής δυναμικότητας των δημόσιων μεταφορών, τόσο όσον αφορά τη γεωγραφική κάλυψη όσο και την αυξημένη συχνότητα, ώστε να αντιμετωπιστεί η αναμενόμενη αύξηση του όγκου των επιβατών· υπενθυμίζει τη χρόνια έλλειψη επενδύσεων τις τελευταίες δεκαετίες και το επενδυτικό κενό που αντιμετωπίζουν οι φορείς των δημόσιων μεταφορών, όπως τονίστηκε από το Ευρωπαϊκό Ελεγκτικό Συνέδριο· 23.
υπογραμμίζει ότι οι δημόσιες συγκοινωνίες πρέπει να συμπληρώνονται από εναλλακτικές προτάσεις για τις μεταφορές και πολυτροπικές λύσεις· ζητεί, από αυτήν την άποψη, ευέλικτες λύσεις του πρώτου και τελευταίου χιλιομέτρου που στοχεύουν στην ικανοποίηση της ζήτησης· και τονίζει επίσης τη σημασία της προώθησης της ενεργού κινητικότητας, ιδίως της ποδηλασίας· 24. επισημαίνει την ανάγκη παροχής και επέκτασης βιώσιμων υποδομών δημόσιων μεταφορών, μεταξύ άλλων των κατάλληλων συστημάτων φόρτισης για ηλεκτρικά λεωφορεία που θα επιτρέπουν υπεραστικές διαδρομές υπό αντίξοες εδαφικές και κλιματικές συνθήκες και θα αυξάνουν την εμπορική ταχύτητα· 25.
ζητεί την ενίσχυση των πολυτροπικών κόμβων ώστε να εξασφαλίζεται η ομαλή μετάβαση μεταξύ των διαφόρων μέσων μεταφοράς, συμπεριλαμβανομένης της βελτίωσης της προσβασιμότητας στην ενεργό κινητικότητα και της παροχής ασφαλών χώρων στάθμευσης για τα ποδήλατα, προκειμένου να διασφαλιστεί ταχύτερη και αποτελεσματικότερη μεταφορά προσώπων και αγαθών· 26. τονίζει τη σημασία των περιαστικών συνδέσεων, συμπεριλαμβανομένων των διασυνοριακών συνδέσεων, δεδομένου ότι οι μετακινήσεις δεν σταματούν στα όρια των πόλεων και πρέπει επίσης να διευκολυνθούν στις αγροτικές περιοχές και πέρα από τα εθνικά σύνορα στις παραμεθόριες περιφέρειες, όπως η παροχή εγκαταστάσεων στάθμευσης που συνδέονται με το δίκτυο μεταφορών· 27.
επισημαίνει την ανάγκη λήψης μέτρων για την ενθάρρυνση της ανάπτυξης υπηρεσιών δημόσιων μεταφορών κατά παραγγελία, ιδίως σε απομακρυσμένες και εξόχως απόκεντρες αγροτικές περιοχές, και καλεί την Επιτροπή να παράσχει υποστήριξη για τη δοκιμή τέτοιων λύσεων και να προτείνει ένα σύστημα χρηματοδότησης και επιδοτήσεων για το συγκεκριμένο είδος υπηρεσιών·